Jindřichův Hradec

Jindřichův Hradec () je okresné mesto okresu Jindřichův Hradec vo východnej časti Juhočeského kraja, na brehoch rieky Nežárka.

Historie 

Prvá písomná zmienka o meste je z roku 1220. Ešte predtým bolo na tomto mieste asi slovanské hradisko a rozsiahle neobývané oblasti. Až s príchodom Vítkovcov na konci 12. storočia prišlo do týchto končín viac ľudí. Rovnako ako ostatní Vítkovci i páni z Hradce používali vo svojom erbe päťlistú ružu (dodnes je táto zlatá ruža nesená dvomi levmi znakom mesta). Na začiatku 13. storočia bol na základoch starého slovanského hradiska postavený gotický hrad. Najväčší rozvoj dosiahlo mesto v 16. storočí. Ku gotickým stavbám pribudli stavby renesančné a pri sčítaní ľudu po tridsaťročnej vojne bol Jindřichův Hradec dokonca druhým najväčším mestom celého Kráľovstva Českého. Gotický hrad bol v 16. storočí prestavaný na renesančný zámok.

Mesto je pravdepodobným rodiskom Adama Michnu z Otradovic (1600). V rokoch 1831 – 1835 býval v miestnom pivovare Bedřich Smetana. Jindřichův Hradec bol medzi prvými mestami s elektrickým osvetlením. V roku 1888 bol bývalý vodný mlyn prestavaný na Křižíkovu elektráreň.

Osobnosti mesta 
 Adam Václav Michna z Otradovic (* 1600 – † 1676), český barokový básnik, hudobný skladateľ a organista
 Bedřich Smetana (* 1824 – † 1884), český hudobný skladateľ
 František Schöbl (* 1868 - † 1937), český armádny generál
 Karel Berman (* 1919 – † 1995), český operný spevák, operný režisér, libretista a prekladateľ
 Renáta Tomanová (* 1954), bývalá československá tenistka
 Aleš Kotalík (* 1978), český hokejista
 Jan Marek (* 1979 – † 2011), český hokejista 
 Zbyněk Michálek(* 1982), český hokejista
 Milan Michálek (* 1984), český hokejista

Partnerské mestá 
  Neckargemünd, Nemecko
  Steffisburg, Švajčiarsko
  Zwettl, Rakúsko
  Dunajská Streda, Slovensko

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna stránka mesta

 
Mestá v Česku
Okresné mestá v Česku
Mestské pamiatkové rezervácie v Česku